  На основу члана 10. став 4. и 6.  Закона о процени утицаја на животну средину („Сл. гласник РС“, број 135/04 и 36/09) и члана 136.  став 1. Закона о општем управном поступку ( „Сл. гласник РС“, број 18/16 и 95/18-аутентично тумачење), поступајући по поднетом захтеву од стране носиоца пројекта, „MARAK“ D.O.O KNJAŽEVAC, ул. Књаза Милоша , бр. 149, Књажевац,  у предмету: захтев за одлучивање о потреби процене утицаја на животну средину за Пројекат постројење за управљање неопасним отпадом, Општинска управа Књажевац - Одељење за привреду и друштвене делатности , након спроведеног поступка, доноси

Р Е Ш Е Њ Е
1.Утврђује се да за проширење капацитета за складиштење и механички третман отпада за додатне врсте отпада ,
	Индексни број отпада
	                                  Назив отпада



	02 01 04 
	отпадна пластика (искључујући амбалажу) 

	02 01 07 
	отпади из шумарства 

	02 01 10 
	отпад од метала 

	04 01 09 
	отпади од кројења и завршне обраде 

	04 01 99 
	отпади који нису другачије специфицирани 

	04 02 22 
	отпади од прерађених текстилних влакана 

	04 02 99 
	отпади који нису другачије специфицирани 

	08 01 12 
	отпадна боја и лак другачији од оних наведених у 08 01 11 

	08 03 18 
	отпадни тонер за штампање другачији од оног наведеног у 08 03 17 

	08 04 10 
	отпадни лепкови и заптивачи другачији од оних наведених у 08 04 09 

	10 02 01 
	отпади од прераде шљаке 

	10 03 02 
	остаци анода 

	10 05 01 
	шљаке из примарне и секундарне производње 

	10 08 09 
	остале шљаке 

	10 08 11 
	згура и пливајућа пена/шљака другачији од оних наведених у 10 08 10 

	10 09 03 
	шљака из пећи 

	10 10 03 
	шљака из пећи 

	10 11 03 
	отпадни влакнасти материјали на бази стакла 

	10 11 05 
	чврсте честице и прашина 

	10 11 12 
	отпадно стакло другачије од оног наведеног у 10 11 11 

	10 12 06 
	одбачени калупи 

	10 12 08 
	отпадна керамика, цигле, плочице и производи за грађевинарство (после термичког третмана) 

	10 13 14 
	отпадни бетон и муљ од бетона 

	11 05 01 
	тврди цинк 

	11 05 02 
	пепео од цинка 

	11 05 99 
	отпади који нису другачије специфицирани 

	12 01 13 
	отпади од заваривања 

	15 02 03 
	апсорбенти, филтерски материјали, крпе за брисање и заштитна одећа другачији од оних наведених у 15 02 02 

	16 01 16 
	резервоари за течни гас 

	16 01 20 
	стакло 

	16 01 22 
	компоненте које нису другачије специфициране 

	16 01 99 
	отпади који нису другачије специфицирани 

	16 02 14 
	одбачена опрема другачија од оне наведене у 16 02 09 до 16 02 13 

	16 02 16 
	компоненте уклоњене из одбачене опреме другачије од оних наведених у 16 02 15 

	16 06 04 
	алкалне батерије (изузев 16 06 03) 

	16 06 05 
	друге батерије и акумулатори 

	16 11 02 
	облоге на бази угљеника и ватростални материјали из металуршких процеса другачији од оних наведених у 16 11 01 

	16 11 04 
	остале облоге и ватростални материјали из металуршких процеса другачији од оних наведених у 16 11 03 

	16 11 06 
	облоге и ватростални материјали из неметалуршких процеса другачији од оних наведених у 16 11 05 

	17 01 01 
	бетон 

	17 01 02 
	цигле 

	17 01 03 
	цреп и керамика 

	17 01 07 
	мешавине или поједине фракције бетона, цигле, плочице и керамика другачији од оних наведених у 17 01 06 

	17 02 02 
	стакло 

	17 04 11 
	каблови другачији од оних наведених у 17 04 10 

	17 05 04 
	земља и камен другачији од оних наведених у 17 05 03 

	17 05 06 
	ископ другачији од оног наведеног у 17 05 05 

	17 05 08 
	отпад који спада са гусеница другачији од оног наведеног у 17 05 07 

	17 08 02 
	грађевински материјал на бази гипса другачији од оних наведених у 17 08 01 

	17 09 04 
	мешани отпади од грађења и рушења другачији од оних наведених у 17 09 01 и 17 09 02 и 17 09 03 

	19 12 01 
	папир и картон 

	19 12 05 
	стакло 

	19 12 08 
	текстил 

	19 12 09 
	минерали (нпр. песак и камен) 

	20 01 01 
	папир и картон 

	20 01 02 
	стакло 

	20 01 08 
	биоразградиви кухињски и отпад из ресторана 

	20 01 10 
	одећа 

	20 01 11 
	текстил 

	20 01 25 
	јестива уља и масти 

	20 01 30 
	детерџенти другачији од оних наведених у 20 01 29 

	20 01 34 
	батерије и акумулатори другачији од оних наведених у 20 01 33 

	20 01 36 
	одбачена електрична и електронска опрема другачија од оне наведене у 20 01 21, 20 01 23 и 20 01 35 

	20 01 41 
	отпади од чишћења димњака 

	20 01 99 
	остале фракције које нису другачије специфициране 

	20 02 01 
	биодеградабилни отпад 

	20 02 02 
	земља и камен 

	20 02 03 
	остали небиодеградабилни отпад 


које по карактеру представљају неопасн отпад у Постројење за управљање неопасним отпадом, носиоца пројекта „MARAK“ D.O.O KNJAŽEVAC, у улици Спасоја Милкића, бр. 11 на катастарској парцели бр. 7358 КО  Књажевац у Књажевцу, није потребна процена утицаја на животну средину и одређују се минимални услови заштите животне средине.

2. Одобрава се промена назива пројекта Откупно сабирни центар секундарних сировина у Постројење за управљање неопасним отпадом.

3.  Обавезује се носилац пројекта да:
- Проширење капацитета за складиштење и механички третман изведе на начин утврђен у захтеву,  обезбеди услове и спроведе мере за спречавање, смањење и отклањање штетних утицаја  на  животну  средину, планиране у Прилогу 1. од тачке 8. Опис мера предвиђених у циљу спречавања смањења и отклањања штетних утицаја до тачке 8.4 Мере по престанку рада пројекта, који је достављен уз захтев и чини његов саставни део;
- Обезбеди управљање отпадом у складу са Законом о управљању отпадом ("Службени гласник РС", бр. 36/2009, 88/2010, 14/2016 и 95/2018 - др. закон);
- Складиштење и механички третман отпада обавља у складу са Правилником о условима и начину сакупљања,транспорта, складиштења и третмана отпада који се користи као секундарна сировина или за добијање енергије .
- Обезбеди систем за заштиту од пожара у складу са Законом о заштити од пожара и током редовног рада спроводи мере предвиђене овим законом и подзаконским актима;
- Обезбеди да ниво буке током редовног рада пројекта не прелази дозвољене граничне вредности прописане Одлуком о акустичком зонирању („Сл. Општине Књажевац“, бр.33/11) и у свему се придржава Закона о заштити од буке и подзаконских аката из ове области;
- Обезбеди мере заштите од удеса у складу са важећим прописима;
-  По престанку обављања делатности објекат доведе или задржи у стању које неће имати негативан утицај на животну средину.
4. Налаже се носиоцу пројекта да у случају реконструкције, проширења капацитета постројења и промене технологије за управљање отпадом из тачке 1. овог решења, поднесе захтев надлежном органу за одлучивање о потреби процене утицаја на животну средину;
5. Ово решење не ослобађа носиоца пројекта од обавезе да прибави и друге услове, дозволе и сагласности предвиђене позитвним прописима;
6.  У року од 10 дана, од дана доношења решења, обавестиће се заинтересовани органи, организације и јавност. Трошкове обавештења и учешћа јавности сноси носилац пројекта.

О  б р а з л о ж е њ е
        Носилац Пројекта „MARAK“ D.O.O KNJAŽEVAC, са седиштем ул. Књаза Милоша , бр. 149, Књажевац, поднео је овом органу захтев за одлучивање о потреби процене утицаја на животну средину Пројекта постројење за управљање неопасним отпадом дана 24.01.2020 године заведен код овог органа под бројем 501-3/20-06.
У оквиру пројекта планирана је промена постојећег назива Откупно сабирни центар секундарних сировина у Постројење за управљање неопасним отпадом у складу са чланом 5. став 1, тачка 23 . Закона о управљању отпадом („Сл. гласник РС“, број 36/09,88/10,14/16 и 95/18 ).
Проширење складиштења за додатне врсте отпада дате под тачком 1.овог Решења,  које по карактеру представљају неопасан отпад врши се у оквиру постојећег Откупно сабирног центра секундарних сировина, у Књажевцу, у улици Спасоја Милкића, 1, на катастарској парцели број 7358 К.О Књажевац за који је надлежни орган  спровео поступак процене утицаја пројекта на животну средину и за који је донео решење о давању сагласности на Студију,( бр.363/08 од 11.08.2008године, „Техникум“д.о.о Врњачка Бања ) о процени утицаја на животну средину затеченог стања, под бројем 501-59/08-07 од 17. новембра, 2008. године, Општинска управа Књажевац, Одељење за општу управу и скупштинске послове.
Из приложене документације а према критеријумима за одлучивање о потреби израде студије о процени утицаја на животну средину из Уредбе о утврђивању Листе пројеката за које је обавезна процена утицаја и Листе пројеката за које се може захтевати процена утицаја на животну средину ("Службени гласник РС", број 114/08) утврђен је капацитет одлагалишта и складишта  до 50 тона на дан и о томе је приложена писмена изјава носиоца пројекта бр. 3/2020 од 28.01.2020године „MARAK“ D.O.O KNJAŽEVAC. 
У односу на предходну студију не врше се промене процеса третмана отпада а самим тим и промене утицаја на животну средину.
Процес складиштења и механичког третмана обрађеног у Студији на коју је дата сагласност остаје на снази, као и мере заштите животне средине.
Постројење за управљање неопасним отпадом успостављено је у објектима и на површинама које су већ изграђене и које постоје на предметној локацији према Уговору о закупу од 27.11.2019године, закључен између „MARAK“ D.O.O KNJAŽEVAC, бр. 43/19 и Д.О.О „ПЛАСТОМЕТ“ бр.66/19 на укупној површини од 1ha 40ari и 42 m2 а укупна површина под земљиштем под објектима и слободна површна износи 1ha 85ari 81 m2. Промена капацитета увођењем нове врсте отпада са новим индексним бројевима неће променити постојеће коришћење земљишта, нити ће довести до промене граница предметне парцеле.
Предмет овог постројења су постојећи објекти: Хладни магацин са надстрешницом , портирница и део транспортно манипулативних и складишних површина -платоа за које је прибављена Употребна дозвола, бр. 351-2018/2010-04 од 26.07.2010 године, Одељење за урбанизам, комуналне делатности и инспекцијске послове, Општинске управе Књажевац.
Сви објекти који постоје на комплексу и који су били у функцији Откупно-сабирног центра задржавају своју намену, своје габарите и начин извођења и у функцији Постројења за управљање отпадом.
Успостављање Постројења за управљање неопасним отпадом не захтева успостављање нових објеката нити било какве грађевинске радове на комплексу већ се само врши увођење нових врста отпада.
Уз захтев је приложена следећа документација:
· Захтев бр.22/20 од 22.01.2020 године, обрађен од стране „Техникум“д.о.о Врњачка са образацем Прилог 1;
· Извод о регистрацији привредног субјекта, „MARAK“ D.O.O KNJAŽEVAC  од 15.10.2019 године;
· Копија Плана, 953-1/2019-170 од 03.12.2019године РГЗ, Служба за катастар непокретности;
· Извод из листа непокретности, бр.11411 К.О КЊАЖЕВАЦ, бр. 952-1/2019-1631 од 26.11.2019године, РГЗ Служба за катастар непокретности Књажевац;
· Уговор о закупу од 27.11.2019године, закључен између „MARAK“ D.O.O KNJAŽEVAC , бр. 43/19 и Д.О.О „ПЛАСТОМЕТ“ 66/19;
· Решење о употребној дозволи, бр. 351-2018/2010-04 од 26.07.2010 године, Одељење за урбанизам, комуналне делатности и инспекцијске послове, Општинске управе Књажевац;
· Информација о локацији, бр.353-28/19-04 од 06.11.2019године, Одељење за урбанизам, комунално-стамбене и имовинско правне послове, Општинске управе Књажевац;
· Решење МУП , Сектор за ванредне ситуације, Одељење за ванредне ситуације у Зајечару, Одсек за превентивну заштиту, под 09.11.1 бр,217-1-223-1/19 од 05.12.2019године;
· Уговор,бр. 68-1/19 од 01.11.2019године, закључен између УПОК ЕТНО Д.О.О и „MARAK“ D.O.O KNJAŽEVAC; 
· Диспозиција просторно функционалних целина, број цртежа 2011.00.00, „ТЕХНИКУМ“ д.о.о ВРЊЦИ ВРЊАЧКА БАЊА;
· Изјава, бр. 3/2020 од 28.01.2020године„MARAK“ D.O.O KNJAŽEVAC о капаитету складиштења и
· Доказ о улати републичке административне таксе од 24.01.2020године.
У складу са чланом 10. став 1.  Закона о процени утицаја на животну средину, од стране овог органа о поднетом захтеву обавештена је јавност у средствима јавног информисања ( на сајту општине Књажевац од 29.01.2020 године, у штампаним гласилима, издавача Народне новине Ниш, локалног листа Тимок, дана 30.01.2020.године ).  Заинтересовани органи и организације обавештени су обавештењем у писаној форми од 28.01.2020 године, доставом на адресу ( “Тимочки клуб“ Књажевац, Председник прве месне заједнице, ЈКП „Стандард“ Књажевац, Одељење за урбанизам, комунално–стамбене делатности и имовинско-правне послове – Општинске управе Књажевац, ЈП ЕПС Огранак Књажевац ЕД Књажевац ) ради достављања мишљења на поднети захтев.
На поднети захтев о потреби процене утицај у законом прописаном року није било заинтересованих за увид и доставу мишљења. 
Увидом у документацију достављену уз захтев, по спроведеном поступку разматрања захтева, овај орган је утврдио да се предметни пројекат налази под тачком 14., Остали пројекти, подтачка 2. Постројења за управљање отпадом: алинеја 2 – одлагалишта и складишта отпада који није опасан капацитета до 50 тона на дан и алинеја 5. третман отпада механичким поступцима Листе II Уредбе о утврђивању Листе пројеката за које је обавезна процена утицаја и Листе пројеката за које се може захтевати процена утицаја на животну средину ("Службени гласник РС", број 114/08).
У складу са горе наведеним, орган је оценио да се применом одговарајућих мера заштите животне средине, као и придржавањем прописа из области управљања отпадом, заштите од буке, заштите вода,заштите ваздуха и заштите од пожара, могући негативни утицаји на житовну средину могу свести на минимум.
Овај орган је носиоцу пројекта прописао обавезу да проширење капацитета за складиштење и механички третман изведе на начин утврђен у захтеву бр.22/20 од 22.01.2020 године, обрађен од стране „Техникум“д.о.о Врњачка и обезбеди услове и спроведе мере за спречавање, смањење и отклањање штетних утицаја  на  животну  средину, планиране у Прилогу 1. од тачке 8. Опис мера предвиђених у циљу спречавања смањења и отклањања штетних утицала до тачке 8.4 Мере по престанку рада пројекта, који је достављен уз захтев и чини његов саставни део у складу са Законом о процени утицаја на животну средину („Службени гласник РС“, бр. 135/04 и  36/09), обезбеди систем за заштиту од пожара у складу са Законом о заштити од пожара („Сл.гласник РС“, бр. 111/09, 20/15, 87/18 и 87/18 – др. закони) обезбеди управљање отпадом у складу са Законом о управљању отпадом     ("Службени гласник РС", бр. 36/2009, 88/2010, 14/2016 и 95/2018 - др. закон), ниво буке током редовног рада пројекта не прелази вредности прописане Одлуком о акустичком зонирању („Сл.лист општине Књажевац, бр 2/19) и у свему се придржава Закона о заштити од буке („Сл. гласник РС“, 36/09 и 88/10) и подзаконских аката из ове области а складиштење и механички третман  обавља у складу са Правилником о условима и начину сакупљања, транспорта, складиштења и третмана отпада који се користи као секундарна сировина или за добијање енергије (Сл. гласник РС бр 98/10), обезбеди мере заштите од удеса у складу са важећим прописима и по престанку обављања делатности објекат доведе или задржи у стању које неће имати негативан утицај на животну средину.

На основу напред наведног а узевши у обзир специфичност пројекта и локације, планиране мере у захтеву носиоца пројекта, услове утврђене тачком 3. диспозитива овог Решења а након спроеденог поступка, утврђено је да предметни пројекат неће изазвати значајније загађивање животне средине и да ће бити обезбеђен прописан квалитет животне средине. 

У складу са одредбама члана 10. став 6. Закона о процени утицаја на животну средину („Службени гласник РС“ бр. 135/04 и 36/09), одлуком којом је утврђено да није потребна процена утицаја на животну средину, надлежни орган може утврдити минималне услове животне средине у складу са посебним прописима, што је и учињено.
Одељење за привреду и друштвене делатности, Општинске управе Књажевац на основу спроведеног поступка утврђеног Законом о процени утицаја на животну средину одлучило је као у диспозитиву.

     Такса по тарифном броју 186. Закона о републичким административним таксама („Сл. гласник РС“, br. 43/03, 51/03 - испр., 61/05, 101/05 - др. закон, 5/09, 54/09, 50/11, 70/11 - усклађени дин. изн., 55/12 - усклађени дин. изн., 93/12, 47/13 - усклађени дин. изн., 65/13 - др. закон, 57/14 - усклађени дин. изн., 45/15 - усклађени дин. изн., 83/15, 112/15, 50/16 - усклађени дин. изн., 61/17 - усклађени дин. изн., 113/17, 3/18 – испр. и 50/18 – усклађени дин. изн. и 95/18,38/19-усклађени дин.изн., 86/19 и 90/19-испр. ) наплаћена је у износу од 2.410,00 динара у корист  Буџета Републике Србије на рачун  број 840-742221843–57 по моделу 97, позив на број 60 -045.

